Stredná priemyselná škola strojnícka, Duklianska 1, Prešov
Duklianska 1
080 04 Prešov 



	Názov vyučovacieho predmetu
	CVIČENIA Z ELEKTRONIKY

	Počet vyučovacích hodín v ročníkoch
	0 + 0 + 66 + 0 = 66 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	Mechatronika

	Študijný odbor
	2387 M mechatronika

	Stupeň vzdelania
	úplne stredné odborné vzdelanie

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom




Charakteristika vyučovacieho predmetu

Cieľom predmetu Cvičenia z elektroniky je pripraviť absolventa odboru  v oblasti návrhu a realizácie elektronických obvodov a to po stránke teoretickej aj praktickej. Ťažisko predmetu je sústredené na oblasť praktických zručností a návykov pri návrhu, simulácii, výrobe elektronických obvodov a meraní elektických veličín. V kognitívnej oblasti je ťažisko presunuté na pochopenie základných charakteristík elektronických súčiastok, možnosti ich aplikácie v elektronických obvodoch, poznanie vhodných metód merania a ich aplikáciu do konkrétnej situácie.
Cieľom praktických cvičení je získať základné zručnosti v oblasti zobrazovania súčiastok, kreslenia schém elektronických zariadení pomocou CAD systému,  ďalej v oblasti zapájania elektronických obvodov, ich simulácie a merania elektrických veličín. 
Žiaci sa oboznámia s princípmi meracích prístrojov, ich základnými charakteristikami, spôsobom merania jednotlivých veličín. Získajú zručnosti v oblasti spracovania nameraných veličín prostredníctvom textového a tabuľkového editora,v oblasti zobrazovania súčiastok, kreslenia elektrotechnických schém pomocou CAD systémov, zapájania elektronických obvodov, ich simulácie a merania elektrických veličín. Oboznámia sa s princípmi meracích prístrojov, ich základnými charakteristikami a spôsobom merania jednotlivých veličín. 
Vyučovací predmet bude realizovaný formou praktických cvičení v malých skupinách do 10 žiakov, aby bola dodržaná bezpečnosť pri práci na elektrických zariadeniach. Výučba bude prebiehať v elektrotechnickom laboratóriu vybavenom laboratórnou technikou, meracími prístrojmi, súčiastkovou základňou, náradím a technikou potrebnou na výrobu plošných spojov, dataprojektorom, PC technikou a potrebným softvérovým vybavením - simulačným softvérom, CAD systémom, textovým a tabuľkovým procesorom.
Veľký dôraz sa kladie na bezpečnosť a ochranu zdravia pri práci s elektrickými zariadeniami a  ochranu životného prostredia.
Žiaci pracujú individuálnou formou, projektové úlohy riešia formou tímovej spolupráce. V motivačnej fáze sa využíva motivačná demonštrácia a motivačný rozhovor, vo fáze expozície sa využívajú prevažne problémové a heuristické metódy. Fixácia vedomostí je realizovaná precvičovaním učiva, riešením laboraórnych zadaní a problémových úloh. Pri diagnostikovaní a klasifikácii využívame formatívne slovné a sumatívne písomné a praktické hodnotenie.

	Rámcový rozpis učiva

	3. ročník
	66 hodín spolu

	Práca v elektrotechnickom laboratóriu
	4 hodiny

	Prevádzkový poriadok elektrotechnického laboratória
	

	Bezpečnosť a ochrana zdravia pri práci s elektrickým prúdom
	

	Prvá pomoc pri úraze elektrickým prúdom
	

	Ochrana pred elektrostatickým výbojom - ESD ochrana
	

	Simulácia elektrických obvodov
	4 hodiny

	Kreslenie schém
	

	Simulácia elektrických obvodov
	

	Meranie veličín v simulačnom programe
	

	Meranie elektrických veličín
	12 hodín

	Meracie prístroje
	

	Meranie elektrického odporu
	

	Meranie elektrického napätia
	

	Meranie elektrického prúdu
	

	Meranie elektrického výkonu
	

	Osciloskopické merania
	

	Charakteristické zapojenia elektronických súčiastok
	16 hodín

	Odporový delič napätia
	

	Oneskorovacie obvody
	

	Usmerňovače
	

	Stabilizátory
	

	Elektronické spínače
	

	Optoelektronické senzory
	

	Analógové obvody
	10 hodín

	Napájacie zdroje
	

	Zosilňovače
	

	Aplikácie s oscilátormi
	

	Aplikácie s impulznými obvodmi
	

	Číslicové obvody
	8 hodín 

	Aplikácie s logickými hradlami
	

	Aplikácie s kombinačnými obvodmi
	

	Aplikácie so sekvenčnými obvodmi
	

	Procesorom riadené elektronické zariadenia 
	12 hodín

	Zadanie a analýza projektu
	

	Návrh schémy v CAD systéme
	

	Návrh DPS v CAD systéme
	

	Tvorba technickej dokumentácie 
	

	Výroba DPS podľa technickej dokumentácie 
	

	Osadenie DPS
	

	Oživenie elektronického zariadenia
	

	Prezentácia projektu
	




Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.



